OORSIG: DAG 100: Infeksies styg met 10 853 tot 187 977; sterftes met 74 tot 3 026 | Netwerk24
OORSIG: DAG 100: Infeksies styg met 10 853 tot 187 977; sterftes met 74 tot 3 026
Deur Verslagspan 04 Julie 2020 07:27
Op dag 100 van die nasionale staat van inperking is byna 3 000 mense in Suid-Afrika reeds aan Covid-19 dood.
— Presidency | South Africa ???? (@PresidencyZA) July 3, 2020
05 Jul. 00:17:27
91,227 people have thus far recovered from #Covid_19 in South Africa. pic.twitter.com/kEcOkwchWC
— Department of Health: COVID-19 (@COVID_19_ZA) July 4, 2020
05 Jul. 00:12:05
Kumulatiewe getal Covid-19-gevalle in SA: 187 977;
Getal sterftes: 3 026;
Herstelsyfer: 91 227
05 Jul. 00:10:26
Die departement van gesondheid het om middernag die jongste Covid-19-syfers bekend gemaak.
Daar is nóg 'n 74 mense dood wat die sterftesyfer op 3 026 te staan bring.
10 853 nuwe gevalle is aangemeld; daar is altesame 187 977 gevalle tot dusver aangemeld.
05 Jul. 00:08:13
04 Jul. 22:52:24
WGO staak toetse van Trump se 'wen-kuur'
Die Wêreldgesondheidsorganisasie gaan sy kliniese toetse vir die gebruik van hidroksichlorokien en lopinavir-ritonavir-kombinasie as behandeling vir gehospitaliseerde Covid-19-pasiënte staak.
Hidroksiclorokien, ’n malariamiddel, is vroeër deur pres. Donald Trump van Amerika geloof as die moontlike “wedstryd-wenner” in die stryd teen die pandemie.
Die toetse is aanvanklik deur die WGO begin in die soektog na ’n doeltreffende behandeling teen Covid-19 vir gehospitaliseerde pasiënte, maar dit word nou gestaak, het ’n verklaring Saterdagaand gelui.
Die aankondiging kom nadat tussentydse resultate van die kliniese toetse daarop gedui het dat vergeleke met standaard behandeling, dié middels min of geen verandering teweegbring op die oorlewingskoers van gehospitaliseerde Covid-19-pasiënte nie.
Dit volg ook kort op die hakke van ’n studie in die invloedryke vakjoernaal The Lancet waarvolgens groot risiko’s verbonde aan die malaria-middel uitgewys word.
Die WGO het toe die proefnemings gestaak omdat data getoon het die risiko’s vir gehospitaliseerde pasiënte is net te groot. Ná kritiek uit alle oorde, is die navorsing hervat.
Luidens die WGO se verklaring Saterdagaand het die resultate egter geen konkrete bewyse van ’n verhoogde oorlewingskoers verskaf nie.
Die WGO se besluit om die kliniese toetse te staak, geld slegs pasiënte in hospitale. Die besluit sal nie die moontlike evaluerings van ander studies beïnvloed waar hidroksichlorokien of lopinavir-ritonavir gebruik word vir pasiënte wat nie gehospitaliseer is nie, of as voorbehoeding teen Covid-19 gebruik is nie.
Die aankondiging kom terwyl 10 922 324 gevalle van mense met die koronavirus wêreldwyd by die WGO aangemeld is, en 523 011 mense al aan die virussiekte dood is.
In Suid-Afrika is 177 124 infeksies aangemeld en 2 952 sterftes.
04 Jul. 21:50:22
As someone who survived COVID-19, let me assure you - we know next to nothing about this virus.
& if you have it, the lack of confident guidance on how to navigate through it is SCARY.
This virus is not something we need to just “live with.”
So please, wear a mask & be safe.
— Nabela Noor (@Nabela) July 4, 2020
04 Jul. 21:37:18
04 Jul. 20:20:35
Spanjaarde in Katalonië weer ingeperk
Die Spaanse streek van Katalonië het 200 000 mense weer ingeperk, luidens berigte.
Dit is toe te skryf aan 'n skerp styging in infeksies in die streek.
Die meeste van die infeksies het begin onder seisoenale vrugteplukkers en sowat 350 infeksies is die laaste week in die streek aangemeld.
'n Streng aanklokreël in Spanje is vroeër afgelas.
04 Jul. 19:35:07
South Africa, it’s time to speak up, reach out, and share. Join the #CovidConversations. We’re in this together! pic.twitter.com/d5NDKZohga
04 Jul. 18:44:56
Jongste infeksies in Wes-Kaap – só lyk dit in jou streek
Die Wes-Kaap het sy jongste infeksiesyfer bekend gemaak.
67 351 Covid-19-gevalle is tot dusver in die provinsie aangemeld waarvan 1 156 in die laaste 24 uur was.
Altesame 49 362 mense het al herstel. Die dodetal staan nou op 2 014.
Per streek is die infeksies as volg:
Tygerberg: 8 407
Khayelitsha: 6 687
Klipfontein: 6 422
Mitchells Plain: 5 491
Suid: 5 770
Wes: 5 523
Oos: 5 928
Noord: 3 868
Res van die provinsie:
Drakenstein: 2 637
Stellenbosch: 1 086
Breedevallei: 1 626
* Nie in streek ingedeel nie: 8 403
Virus tref kinders minder; simptome matiger – Nios